wickkiey/tamil-wikipedia-chunked huggingface dataset:
# ஹம்சானந்தி

## இலக்கணம்

| அவரோகணம்: | ஸ் நி<sub>3</sub> த<sub>2</sub> ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), சதுஸ்ருதி தைவதம் (த<sub>2</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
- ப என்னும் ஸ்வரம் வர்ஜம் ஆதலால் இது ஒரு வர்ஜ இராகம் ஆகும்.
- இது ஒரு ஷாடவ இராகம்.
- இது ஒரு உபாங்க இராகம்.
# ஹம்சானந்தி

## இதர அம்சங்கள்

- இது ஒரு சர்வ ஸ்வர கமக வரிக ரத்தி இராகம் ஆகும்.  
- பிரத்தியாகத கமகம் இவ்விராகத்திற்கு அழகைக் கொடுக்கின்றது.  
- கருணைச்சுவையை வெளிப்படுத்தும் இவ்விராகம் மாலை நேரத்தில் பாடுவதற்கு மிகவும் பொருத்தமானதாகும்.  
- இந்துஸ்தானி இசையில் இந்த இராகம் *பூர்யசோகினி* என்று அழைக்கப்படுகின்றது.
# ஹம்சானந்தி

## உருப்படிகள்

1. கிருதி : *"நானே உன்னை"* - ஆதி - மாயூரம் வேதநாயகம் பிள்ளை.
1. கிருதி : *"மாதவமாய"* - ஆதி - பாபநாசம் சிவன்.
1. கிருதி : *"சொல்லித்தான் தெரியுமா"* - ஆதி - அம்புஜம் கிருஷ்ணா.
1. கிருதி : *"பன்னிருகை வேலனே"* - ரூபகம் - தண்டபாணி தேசிகர்.
1. திருப்புகழ் : *"நிறைமதி"* - ஆதி - அருணகிரிநாதர்.
# ஹம்சானந்தி

## ஹம்சானந்தி இராகத்தில் அமைந்த திரையிசைப் பாடல்கள்

1. *மான்கண்டேன் மான்கண்டேன்...* :- ராஜரிஷி
1. *மின்சாரப்பூவே மின்சாரப்பூவே...* :- படையப்பா
1. *ராத்திரியில் பூத்திருக்கும்...* :- தங்கமகன்
1. *பொட்டு வைத்து பூ முடிக்கும்...* :- நினைத்தேன் வந்தாய்
# கௌளை

**கௌளை** இராகம் கருநாடக இசையில் பயன்படும் இராகங்களில் ஒன்றாகும். இது 15வது மேளகர்த்தா இராகமாகிய, "அக்னி" என்றழைக்கப்படும் 3வது சக்கரத்தின் 3 வது மேளமாகிய மாயாமாளவகௌளையின் ஜன்னிய இராகம் ஆகும். இது ஔடவ- வக்ர ஷாடவ இராகம் ஆகும். இது உபாங்க இராகம் ஆகும்.
# கௌளை

## இலக்கணம்

| அவரோகணம்: | ஸ் நி<sub>3</sub> ப ம<sub>1</sub> ரி<sub>1</sub> க<sub>3</sub> ம<sub>1</sub> ரி<sub>1</sub> ஸ | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), சுத்த மத்திமம்(ம<sub>1</sub>), பஞ்சமம், காகலி நிஷாதம் (நி<sub>3</sub>) ஆகிய சுரங்கள் வருகின்றன.
# கௌளை

## இதர அம்சங்கள்

- ஆரோகணத்தில் க, த வர்ஜம். அவரோகணத்தில் த மட்டும் வர்ஜம்.
- ஏகசுருதி ரிஷபம், இந்த இராகத்தின் தனித்தன்மையைக் காட்டுகின்றது. இதற்கு கௌளை ரிஷபம் என்றே பெயர்.
- கன பஞ்சக இராகங்களாகிய நாட்டை, **கௌளை**, ஆரபி, வராளி, சிறீ ஆகியவற்றில் இது 2 ஆவதாக வருகின்றது.
- தானம் அல்லது மத்திமகால ஆலாபனை இசைக்கும் பொழுது இவ்விராகத்தின் சாயை நன்கு வெளிப்படுகின்றது.
- பல இசை நூல்களில் குறிப்பிடப்பட்டுள்ள பழமையான இராகம் இது ஆகும். (*கௌடை* என்று முன்பு அழைக்கப்பட்டுள்ளது).
# கௌளை

## உருப்படிகள்

| வர்ணம் | *செலிமி கோரி* | ஆதி | வீணை குப்பையர் |  |
| --- | --- | --- | --- | --- |
| வர்ணம் | *பலுமாருநாடோ* | அட | வீணை குப்பையர் |  |
| பஞ்சரத்தின கீர்த்தனை | *துடுகுகல* | ஆதி | தியாகராஜர் |  |
| கீதம் | *பூரணியே* | ஆதி | அருணாச்சல அண்ணாவியார் |  |
| கிருதி | *ப்ரணமாம்யகம்* | ஆதி | மைசூர் வாசுதேவச்சாரியார் |  |
| கிருதி | *ஆண்டருள்வாய்* | ஆதி | தண்டபாணி தேசிகர் |  |
| கிருதி | *சரணாகதம் என்று* | ஆதி | கோபாலகிருஷ்ண பாரதியார் |  |
| கிருதி | *ஸ்ரீமஹா கணபதி* | திரிபுடை | முத்துசுவாமி தீட்சிதர் |  |
| கிருதி | *பவக்கடல் தாண்டிட* | ஆதி | பெரியசாமித் தூரன் | } |
# கௌளை

## திரையிசையில்

- வேதம் நீ புதிய நாதம் நீ ... - கோயில் புறா
# தன்யாசி

**தன்யாசி** 8வது மேளகர்த்தா இராகமாகிய, "நேத்ர" என்றழைக்கப்படும் 2வது சக்கரத்தின் 2வது மேளமாகிய தோடியின் ஜன்னிய இராகம் ஆகும். காலையில் பாடக் கூடிய இவ்விராகம் ஔடவ- சம்பூர்ண இராகம் ஆகும்.
# தன்யாசி

## இதர அம்சங்கள்

| அவரோகணம்: | ஸ் நி<sub>1</sub> த<sub>1</sub> ப ம<sub>1</sub> க<sub>1</sub> ரி<sub>1</sub> ஸ | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம் (க<sub>1</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>1</sub>), ஆகிய சுரங்கள் வருகின்றன.
- ஆரோகணத்தில் ரி , த வர்ஜம். இது உபாங்க இராகம் ஆகும்.
- இந்த இராகத்தின் நிஷாத மூர்ச்சனையே சாலகபைரவி (22) இராகம் ஆகும்.
- பக்திச் சுவை நிரம்பிய இராகம்.
- மங்களங்கள் பாடுவதற்கும் வர்ணனைகளுக்கும் ஏற்ற இராகம்.
# தன்யாசி

## உருப்படிகள்

1. தானவர்ணம்: *"நெனருஞ்சி"* - அட - வீணை குப்பய்யர்
1. கிருதி : *"ஏமகுவபோதிஞ்சரா"* - ஆதி - மைசூர் சதாசிவராயர்
1. கிருதி : *"சங்கீத ஞானமு"* - ஆதி - தியாகராஜர்
1. கிருதி : *"கனக சபாபதி"* - ஆதி - கோபாலகிருஷ்ண பாரதியார்
1. கிருதி : *"காணாமல் வீணிலே"* - மிஸ்ரசாபு - முத்துத் தாண்டவர்
1. கிருதி : *"சியாமசுந்தராங்க"* - ரூபகம் - தியாகராஜர்
1. கிருதி : *"தியானமே"* - ஆதி – முத்துசுவாமி தீட்சிதர்
1. கிருதி : *"பரவதேவதா"* - ஆதி - முத்துசுவாமி தீட்சிதர்
1. கிருதி : *"மங்கள தேவதாய"* - ரூபகம் - முத்துசுவாமி தீட்சிதர்
1. கிருதி : *"மாயூர நாதம்"* - மிச்ரசாபு - முத்துசுவாமி தீட்சிதர்
1. கிருதி : *"நீயே பிழைக்க"* - ஆதி - இராமசாமி சிவன்
1. கிருதி : *"வருணமானுமல்ல"* - ஆதி - அருணாச்சலக்கவிராயர்
1. கிருதி : *"மீனலோச்சனப்ரேநவ"* - மிச்ரசாபு - சியாமா சாஸ்திரி
# சக்திவேல் (திரைப்படம்)

**சக்திவேல்** 1994 ஆம் ஆண்டு வெளிவந்த தமிழ்த் திரைப்படமாகும். கே. எஸ். ரவிக்குமார் இயக்கத்தில் வெளிவந்த இத்திரைப்படத்தில் செல்வா, கனகா மற்றும் பலர் நடித்திருந்தனர்.
# சக்திவேல் (திரைப்படம்)

## பாடல்கள்

திரைப்படத்திற்கு இளையராஜா இசையமைத்திருந்தார்.
| "சின்ன சின்ன" | சுனந்தா | மு. மேத்தா | 4:33 |
| --- | --- | --- | --- |
| "இடி இடிக்குது" | மனோ, சித்ரா | வாலி | 4:54 |
| "மல்லிகை மொட்டு" | அருண்மொழி, சுவர்ணலதா | காமக்கொடியன் | 5:06 |
| "பாட்டி சுட்ட" | மனோ, சித்ரா | வாலி | 5:52 |
| "பாம்பு என்ன" | சித்ரா | 5:10 |  |
| "போடா பக்கோடா" | மனோ, ஒய். ஜி. மகேந்திரன், சார்லி | 4:49 | } |
# ஆராரோ ஆரிரரோ

**ஆராரோ ஆரிரரோ** (Aararo Aaariraro) 1989 ஆம் ஆண்டு வெளிவந்த தமிழ்த் திரைப்படமாகும்.கே. பாக்யராஜ் இயக்கத்தில் வெளிவந்த இத்திரைப்படத்தில் கே. பாக்யராஜ்,பானுப்பிரியா மற்றும் பலர் நடித்திருந்தனர்.
இது "தூகுவே கிருஷ்ணானா" என்கிற பெயரில் கன்னட மொழியில் 1994இல் மறுஆக்கம் செய்யப்பட்டது. கன்னட மொழி படத்தில் அனந்த் நாக் நடித்திருந்தார்.
# ஆராரோ ஆரிரரோ

## கதை

பாபு ஒரு மனநல மருத்துவமனையில் நோயாளிகளைப் பாதுகாக்கும் பணியில் இருக்கிறான். பாபு நோயாளிகளிடம் மிகுந்த அன்பும் அக்கறையும் கொண்டு அவர்களைப் போலவே உடைகளை அணிந்து கொள்பவன். அதனால் பாபுவை தலைமை மருத்துவருக்கு மிகவும் பிடிக்கும். அங்கு வேலை செய்யும் இரு ஊழியர்களுக்கு பாபுவை பிடிப்பதில்லை.  
அந்த மருத்துவமனையின் நன்கொடையாளர்களில் ஒருவர் ஒரு பெண்ணை அழைத்துவந்து, மனநிலை சரியில்லாதவள் என்று தான் சந்தேகப்படுவதாகக் கூறினார். மேலும் அப் பெண்ணைக் கவனித்துக்கொள்ள ஒருவரும் இல்லை எனவும் அவளைப் பற்றின தகவல் எதுவும் தெரியாது எனத் தெரிவித்தார். அதனால் போதகரான, தலைமை மருத்துவர் அவளை மருத்துவமனையில் அனுமதித்தார். பாபு அனைவரிடமும் பழகுவது போலவே அந்தப் பெண்ணிடம் பழகுகிறான். இதைக் கண்ட ஊழியர்கள் பாபுவைப் பற்றி அவதூறாகப் பேசுகின்றனர். பாபு அப்பெண்ணிற்கு மீனாட்சி எனப் பெயரிட்டு, மீனா என்று அழைக்கலானான்.  
இரண்டு ஊழியர்களில் ஒருவன், மனநிலை சரியில்லாத ஒரு பெண்ணிடம் தவறாக நடக்க முயற்சித்தான். இதை பார்த்த மீனாட்சி பலமாக சத்தம் செய்து அவளை காப்பாற்றினாள். இதனால் அவர்கள் மேலும் மீனாட்சிக்கு தொல்லை கொடுத்தனர். பாபு அவர்களிடமிருந்து மீனாவைக் காப்பாற்றுகிறான். முன்பை விட அவள் மேல் கூடுதல் கவனம் செலுத்துகிறான். மீனா யார் என்கிற கேள்விக்கு விடையாக இந்தக் கதை முடிவிற்கு வருகிறது.
# ஆராரோ ஆரிரரோ

## நடிப்பு

- பாக்யராஜ்
- பானுப்ரியா (நடிகை)
- மனோரமா
- ஜெய்கணேஷ்
- குலதெய்வம் ராஜகோபால்
- வி. ஆர். திலகம்
- கோகிலா
- எஸ். சங்கரன்
- சி. ஆர். சரஸ்வதி
- "மண்ணாங்கட்டி" சுப்பிரமணியம்
- கோவை செந்தில்
# ஆராரோ ஆரிரரோ

## பாடல்கள்

இப் படத்திற்கு இசை அமைத்தவர் பாக்யராஜ். பாடல்களை வாலி மற்றும் வைரமுத்து எழுதியுள்ளனர்.  
| **எண்.** | **பாடல்** | **பாடியவர்கள்** | **எழுதியவர்** | **நீளம் (m:ss)** |
| --- | --- | --- | --- | --- |
| 1 | "எல்லோருமே லூசுங்கதான்" | பாக்யராஜ் மற்றும் குழுவினர் | வைரமுத்து | 03:43 |
| 2 | "என் கண்ணுக்கொரு நிலவா" | எஸ். பி. பாலசுப்பிரமணியம், எஸ். ஜானகி மற்றும் குழுவினர் | வாலி | 04:29 |
| 3 | "என்ன ஃபிகர்" | எஸ். பி. பாலசுப்பிரமணியம் மற்றும் குழுவினர் | 04:16 |  |
| 4 | "ஓடப்பக்கம் ஒரு குருவி" | எஸ். பி. பாலசுப்பிரமணியம் மற்றும் சித்ரா | 04:18 |  |
| 5 | "ஒரு மூனாம் பிறை" | எஸ். பி. பாலசுப்பிரமணியம் மற்றும் வாணி ஜெயராம் | 04:24 |  |
| 6 | "தானா தலையாடுதுன்டா" | எஸ். ஜானகி மற்றும் குழுவினர் | 05:16 | } |
# விக்கிப்பீடியா:மெய்யறிதன்மை

## நடைமுறையில் `மெய்யறிதன்மை`க் கொள்கை

1. கட்டுரைகள், நம்பத்தகுந்தவர்களால், பதிப்பிக்கப்பட்ட ஆதாரங்களை மேற்கோள் காட்டி, அமைதல் வேண்டும்.
1. புதிய உள்ளடக்கங்களைச் சேர்க்கும் தொகுப்பாளர்கள், நம்பத்தகுந்த மூலங்களைச் சான்று காட்டவேண்டும். இல்லையேல், வேறு தொகுப்பாளர்கள் இதன் நம்பகத்தன்மை பற்றிக் கேள்வியெழுப்பவோ, அப்பகுதியை நீக்கிவிடவோ கூடும்.
1. சான்று காட்டவேண்டிய பொறுப்பு, குறித்த பகுதியைத் தொகுத்தவருக்கே உரியது, அதனை நீக்க விரும்புபவருக்கு அல்ல.  
விக்கிப்பீடியாவில் சேர்ப்பதற்கான அடிப்படை *'உண்மையை விட மெய்யறிதன்மையே*. "மெய்யறிதல்" என்று இங்கு குறிப்பிடப்படுவது, விக்கிப்பீடியாவில் பதிக்கப்பட்டுள்ள தகவலை எந்தவொரு வாசகரும் முன்னரே அச்சில் உள்ள ஓர் நம்பகமான மூலங்கள் மூலம் சரிபார்த்துக்கொள்ள இயலுவதாகும். தொகுப்பாளர்கள் கேள்வியெழுப்பப்பட்ட (கேள்வி எழக்கூடிய) பகுதிகளுக்கு நம்பகமான மூலங்களைச் சான்றாகக் காட்ட வேண்டும்.  
விக்கிப்பீடியா:மெய்யறிதன்மை விக்கிப்பீடியாவின் உள்ளடக்கத்தை கட்டுப்படுத்தும் மூன்று கொள்கைகளில் ஒன்றாகும். மற்ற இரண்டு கொள்கைகள் சொந்த ஆய்வு கூடாது மற்றும் விக்கிப்பீடியா:நடுநிலை நோக்கு. இவை மூன்றும் இணைந்து விக்கியின் முதன்மைபெயர்வெளியில் ஏற்றுக்கொள்ளக்கூடிய உள்ளடக்கத்தின் வகை மற்றும் தரத்தினை முடிவாக்குகின்றன. அவற்றை ஒன்றிலிருந்து ஒன்று வேறுபடுத்திக் காணக்கூடாது. தொகுப்பாளர்கள் அனைவரும் இவை மூன்றினையும் நன்கு புரிந்து கொள்ள வேண்டும். விக்கிப்பீடியாவின் அடித்தளமாக அமைந்துள்ள இக்கொள்கைகளை மாற்றவேண்டுமெனில், நிறுவனர் அளவில் விவாதிக்கப்பட வேண்டும்.
# விக்கிப்பீடியா:மெய்யறிதன்மை

## சான்று காட்டுவதற்கான பொறுப்பு

:*எவ்வாறு மேற்கோள்கள் இடுவது என்ற உதவிக்கு விக்கிபீடியா:மேற்கோள் சுட்டுதல் பார்க்கவும்*
ஓர் உரையை உள்ளடக்கத்தில் சேர்க்கும் அல்லது மாற்றும் தொகுப்பாளருக்கு அது குறித்த சான்றினை வழங்கும் பொறுப்பு உள்ளது. கேள்விக்குட்பட்ட அல்லது உட்படக்கூடிய எந்தவொரு பகுதிக்கும், சான்றானது நம்பத்தகுந்த மூலங்களிலிருந்து மேற்கோளாகத் தரப்பட வேண்டும். எந்த ஒரு கட்டுரைக்கு நம்பத்தக்க சான்று, மூன்றாம் தரப்பிலிருந்து கொடுக்கமுடியாதோ, அது விக்கிப்பீடியாவிற்கு உரியது அன்று.  
சான்று காட்டப்படாத எந்தவொரு பகுதியும் நீக்கப்படலாம் எனினும் தொகுப்பாளர்களுக்கு சான்று வழங்க வாய்ப்பு நல்கப்பட வேண்டும். ஏதாவதொரு உரைக்குச் சான்று காட்டப்பட வேண்டும் என்று நீங்கள் விரும்பினால்,அதனை பேச்சுப் பக்கத்திற்கு நகர்த்தவும். இல்லாவிடில், குறிப்பிட்ட வரியின் அருகே சான்று தேவை}} என்ற வார்ப்புருவை இட்டோ, அல்லது முழுக் கட்டுரைக்கும் சான்றில்லைசரிபார்க்கப்படாதது என்ற வார்ப்புருவை இட்டோ குறியிடலாம். தவிர தக்கச் சான்றுகள் தரப்படும்வரை, சரிபார்க்கப்படாத உரைகளுக்கு முன்னர் என்றும் இட்டுக் காட்சிப்படுத்தலில் இருந்து மறைக்கலாம். ஏன் அவ்வாறு செய்தீர்கள் என்ற விளக்கத்தைத் தொகுத்தல் சுருக்கத்திலும், பேச்சுப்பக்கத்திலும் இடவும்.  
இவ்வாறு தொகுப்பாளர்களுக்கு வாய்ப்புக் கொடுப்பதை நீண்ட நாட்கள் விட்டு வைக்கக்கூடாது. முக்கியமாக, வாழும் நபர்கள் குறித்த கருத்துக்கள், சான்று கொடுக்கப்படாவிட்டால் உடனுக்குடன் நீக்கப்பட வேண்டும். நிறுவனர் ஜிம்மி வேல்ஸ் கூறுவார்: "இதன் முக்கியத்துவத்தை மேலும் விளக்க முடியாது. 'நான் கேள்விப்பட்டுள்ளேன்' போன்ற வரிகளுக்குக் கூடச் 'சான்று தேவை' வார்ப்புரு இடும் இயல்பை உடைய தொகுப்பாளர்கள் உள்ளனர். இது தவறு. இது உடனடியாக சான்று கொடுக்கப்படாவிட்டால் நீக்கப்பட வேண்டும். எல்லாத் தகவல்களுக்கும் இது பொருந்தினாலும், வாழும் நபர்களைக் குறித்த எதிர்மறைத் தகவல்களுக்கு இது முதன்மையானது."
# விக்கிப்பீடியா:மெய்யறிதன்மை

## உயிரோடு இருப்பவர்களின் வரலாறுகள்

ஒருவரின் வாழ்க்கையில் ஏற்படுத்தும் தாக்கங்களைக் கருத்தில் கொண்டும், சட்டச் சிக்கல்களைக் கருத்தில் கொண்டும், வாழும் நபர்களைக்குறித்த வாழ்க்கை வரலாற்றுக் கூற்றுகளில் சிறப்புக் கவனம் தேவை. வாழும் நபர்களைக் குறித்த சர்ச்சைக்குரிய, சான்றுகளில்லாத அல்லது சரியான சான்று தரப்படாத, உரைகளை உடனடியாக நீக்கவும். அவற்றை பேச்சுப்பக்கத்திலும் இட வேண்டாம். இது முதன்மைப் பெயர்வெளிக்கு மட்டுமல்லாது முழு விக்கிப்பீடியாத் தளத்திற்கும் பொருந்தும்.
# விக்கிப்பீடியா:மெய்யறிதன்மை

## மூலங்கள்

:*பார்க்க: விக்கிப்பீடியா:மேற்கோள் சுட்டுதல்*  
கட்டுரைகள், நம்பத்தக்க மூன்றாம் தரப்புப் பதிக்கப்பட்ட மூலங்களைச் சான்றாகக் கொண்டு தகவல்களைச் சரிபார்க்கக் கூடியவையாக, துல்லியமாக அமைதல் வேண்டும். மேற்கோளிடப்படும் கருத்துடன் இயைந்த சான்றுகள் தேவை; தீவிரமான கருத்துக்களுக்கு அந்த அளவு வலுவான சான்றுகள் தேவை.
# விக்கிப்பீடியா:மெய்யறிதன்மை

## மூலங்கள்

### ஐயத்துக்கிடமான நம்பகத்தன்மை கொண்ட மூலங்கள்

பொதுவாக, நம்பகத்தன்மையில்லாத மூலங்கள் என்பவை, தகவல்களைச் சரிபார்க்க இயலாது என்ற பெயர்பெற்றவை அல்லது தகவல் சரிபார்ப்பு வசதிகள் தராத மற்றும் தொகுப்பாசிரியர் மேலாண்மை இல்லாதவை ஆகும். அவை, தொகுப்பவர் குறித்த கட்டுரைகளில் மட்டுமே பயன்படுத்தப்படலாம்.(கீழே பார்க்கவும்.) அவற்றைச் சான்றாகக் கொண்ட கட்டுரைகள், மூன்றாம் நபர்கள் மானநட்ட வழக்கு தொடுக்கக்கூடியவனவாக இருத்தலாகாது.  
<span id="SELF"></span>
# விக்கிப்பீடியா:மெய்யறிதன்மை

## மூலங்கள்

### சொந்தப்பதிப்பு மூலங்கள் (இணையம் மற்றும் அச்சு வடிவம்)

எவரும் இணையத்தில் வலைத்தளம் அமைத்து அல்லது தம்பொருட் செலவில் அச்சிட்டு ஒரு `துறை வல்லுன`ராக அறிவிக்கலாம். ஆகவே சொந்தப் பதிப்புகள், தனிப்பட்டவர் வலைத்தளங்கள், வலைப்பதிவுகள் பெரும்பாலும் விரும்பத்தகாத மூலங்களாகும்.  
நன்கறிந்த **குறிப்பிட்ட துறை** தொழில்முறை ஆய்வாளர் மற்றும் பரவலாக அறியப்பட்ட இதழாளர் ஒருவரின் சொந்தப் பதிப்புகள் ஏற்றுக் கொள்ளப்படலாம். அவர்தம் முந்தைய பதிப்புகள் நன்கறியப்பட்ட பதிப்பகங்களால் பதிப்பிக்கப்பட்டிருக்க வேண்டும். ஒரு சிறு எச்சரிக்கை: குறிப்பிட்டப் பகுதி, பதிவேற்றப்பட வேண்டிய அளவு முதன்மையான தகவலாக இருப்பின், வேறொருவர் அதனைச் செய்திருப்பார்.
# விக்கிப்பீடியா:மெய்யறிதன்மை

## மூலங்கள்

### நூலாசிரியர்(கள்) பற்றிய கட்டுரைகளில் சொந்தப்பதிப்பு மற்றும் ஐயத்துக்கிடமான மூலங்கள்

கீழ்வரும் நேரங்களில், சொந்தப்பதிப்பு மற்றும் ஐயத்துக்கிடமான மூலங்கள், நூலாசிரியர்(கள்) பற்றிய கட்டுரைகளில் பயன்படுத்தப்படலாம்:
- அவை அவர்களின் புகழுக்குப் பொருத்தமானவை;
- சர்ச்சைக்குரியவை அல்ல;
- சுயவிளம்பரம் அடிப்பதாக இல்லை;
- கட்டுரைப் பொருளுக்குத் தொடர்பற்ற நிகழ்வுகள் அல்லது மூன்றாம்நபர் குறித்த கூற்றுகள் குறிக்காதிருத்தல்;
- அதனை எழுதியவர் யார் என்ற ஐயம் இல்லாதிருத்தல்.
# விக்கிப்பீடியா:மெய்யறிதன்மை

## தமிழ் தவிர்ந்த ஏனைய மொழியிலுள்ள மூலங்கள்

இது, தமிழ்மொழி விக்கிப்பீடியா ஆதலால், பயனர்களின் வசதிகருதித் தமிழ்மொழி மூலங்களிலிருந்து சான்று தருவது விரும்பத்தக்கது.  
வேறு மொழிகளிலிருந்து சான்றுகள் தரவேண்டியிருக்கும்போது, பின்வருவனவற்றைக் கவனத்தில் கொள்ளவும்.  
- மூலங்களை நேரடியாக மேற்கோளிடும்போது, பொதுவாக பதிக்கப்பட்ட மொழிபெயர்ப்புகள் தொகுப்பவரின் சொந்த மொழிபெயர்ப்பை விட விரும்பப்படுகின்றன.
- அவ்வாறில்லாமல் சொந்த மொழிபெயர்ப்புகள் மேற்கோளிடும்போது,வாசகர்கள் சரிபார்க்கும் வகையில், பிறமொழி மூலத்தின் இருப்பு மேற்கோளிடப்பட வேண்டும்.
# தசாவதாரம் (இந்து சமயம்)

கடவுள் விஷ்ணு (மத்தியில்): அவரது பத்து முக்கிய அவதாரங்களால் சூழப்பட்டுள்ளது (கிருஷ்ண-புத்த பதிப்பு). மேலே இடதுபுறத்தில் இருந்து எதிரெதிர் திசையில்: மச்ச அவதாரம்; கூர்ம அவதாரம்; வராக அவதாரம்; நரசிம்மர்; வாமனர்; பரசுராமர்; இராமர்; கிருட்டிணன்; புத்தர், கல்கி (அவதாரம்)]]
**தசாவதாரம்** என்பது இந்து சமயக் கடவுள் விஷ்ணுவின் பத்து அவதாரங்களைக் குறிப்பதாகும். இறைவன் பூமியில் பிறப்பெடுப்பதை அவதாரம் என்று இந்துகள் குறிப்பிடுகின்றார்கள். வைணவ சமயத்தின் முழுபெரும் கடவுளான விஷ்ணு உலகில் அதர்மம் ஓங்குகின்ற போது, பக்தர்களை காக்கவும், தர்மத்தினை நிலை நாட்டவும், அரக்கர்களை அழிக்கவும் அவதாரம் எடுப்பதாக வைணவர்கள் நம்புகின்றார்கள். அவ்வாறு பெருமாள் எடுத்த அவதாரங்களில் பத்து அவதாரங்கள் தச அவதாரங்கள் என்று வழங்கப்படுகின்றன. தசம் என்றால் பத்து என்று பொருள். மோகினி, வெங்கடாசலபதி, ஹயக்ரீவர் என இந்த தசவதாரப் பட்டியலில் இடம் பெறாத பெருமாளின் அவதாரங்களும் உள்ளன.
# தசாவதாரம் (இந்து சமயம்)

## தசாவதாரங்கள்

உலகில் அதர்மம் தலையெடுக்கும்போது விஷ்ணு உலகில் அவதரித்து உலகைக் காப்பதாக வைணவர்கள் கருதுகின்றனர். விஷ்ணுவின் பத்து அவதாரங்களாக கூறப்படுபவை பின்வருவன:  
1. மச்ச அவதாரம் விஷ்ணுவின் முதல் அவதாரமாகும். மச்சம் என்ற சமஸ்கிருத சொல், தமிழ் மொழியில் மீன் எனப் பொருள் தரும். இந்த அவதாரத்தில், விஷ்ணு நான்கு கைகளுடன், உடலின் மேற்பாகம் தேவ ரூபமாகவும், கீழ்ப்பாகம் மீனின் உருவாகவும் கொண்டவராகத் தோன்றினார் என்று மச்ச புராணம் கூறுகிறது.
1. கூர்ம அவதாரம் வைணவ சமய நம்பிக்கையின் படி, விஷ்ணு எடுத்த இரண்டாம் அவதாரம் ஆகும். இதில் இவர் ஆமை அவதாரம் எடுத்தார். இது சத்திய யுகத்தில் நடந்ததென்பது தொன்னம்பிக்கை (ஐதிகம்).
1. வராக அவதாரம் விஷ்ணுவின் மூன்றாம் அவதாரம் ஆகும். இதில் இவர் பன்றி அவதாரம் எடுத்தார். பூமியைக் கைப்பற்றிக் கடலுக்கடியில் எடுத்துச் சென்ற ஹிரண்யாக்ஷன் என்ற அசுரனுடன், வராக அவதாரத்தில், விஷ்ணு ஆயிரம் ஆண்டுகள் போர்செய்து வென்றார் என்பது ஐதிகம்..
1. நரசிம்ம அவதாரம் விஷ்ணுவின் நான்காம் அவதாரம் ஆகும். இதில் இவர் சிங்கத்தின் தலையையும், மனித உடலையும் கொண்ட நர-சிம்ம அவதாரம் எடுத்தார். நரசிம்மரின் உருவம் சிங்க முகத்துடனும், நகங்களோடும், மனித உடம்போடும் தோற்றமளிக்கிறது. பல வைஷ்ணவர்கள் பலர் நரசிம்மரை முதன்மைக் கடவுளாக வழிபடுகின்றனர். தனது பக்தர்களைத் தக்க தருணத்தில் வந்து காக்கும் கடவுளாக இவர் கருதப்படுகிறார்.
1. வாமன அவதாரம் - காசிபன், அதிதி ஆகியோருக்கு வாமன உருவில் பிறந்து, மாபலிச் சக்கரவர்த்தியை யாசித்து, தானம் கேட்டு, அவரை வதை செய்வது.
1. பரசுராம அவதாரம் - ஜமத்கினி முனிவருக்கும், ரேணுகைக்கும் மகனாகப் பிறந்து, பிராமணர்களைக் காக்க மறுத்த க்ஷத்திரிய குலத்தைக் கூண்டோடு அழிக்க, சபதமேற்ற பரசுராமர்.
1. இராம அவதாரம்
1. பலராமர் அவதாரம்
1. கிருஷ்ண அவதாரம்
1. கல்கி அவதாரம் என்பது இந்து சமயத்தின் கூற்றுப்படி, விஷ்ணு பகவானின் பத்தாவதும் இறுதியுமான மகா அவதாரமாகும். கல்கி பகவான் கலி யுகத்தில் தோன்றி அனைத்து தீயவைகளையும் அழிப்பாராவார் என்பது ஒரு கூற்று. கல்கி என்பதன் பொருள் காலம் அல்லது முடிவிலி ஆகும்.
# தசாவதாரம் (இந்து சமயம்)

## தசாவதாரத்தில் புத்தர்

வட இந்தியர் சிலர் புத்தரை பத்து அவதாரங்களுள் ஒருவராக கருதுகின்றனர். பாகவத புராணத்தில் இருபத்தைந்து அவதாரங்கள் கூறப்படுகிறது.
# தசாவதாரம் (இந்து சமயம்)

## தசாவதார திருக்கோயில்

தாசாவதார திருக்கோயில் திருவரங்கத்தில் அமைந்துள்ளது. இத்தலத்தில் பெருமாளின் பத்து அவதாரங்களும் மூலவர்களாக உள்ளனர். மச்சவதாரம், கூர்மவதாரம், வராகவதாரம், நரசிம்மவதாரம் ஆகிய நான்கு அவதாரங்கள் சங்குசக்கரத்துடன் காட்சியளிக்கின்றன. வாமன அவதாரம் கையில் குடையுடனும், பரசுராம அவதாரம் கையில் கோடாரியுடனும், ராம அவதாரம் வில்லம்புடனும், பலராமன்
அவதாரம் கலப்பையுடனும், கிருஷ்ணவதாரம் கையில் வெண்ணையுடனும் இருக்கின்றன. கல்கி அவதாரம் கையில் கேடயமும், வாளும் உள்ளன. திருவரங்கம் ரெங்கநாதர் கோவிலில் ராஜகோபுரம், மதில்சுவர் கட்டுமானப் பணிகளை செய்த திருமங்கையாழ்வாரின் விருப்பத்திற்கிணங்க இத்தலத்தில் இரங்கநாதர் பத்து அவதார திருக்கோலத்திலும் காட்சி தந்ததாக தலவரலாறு கூறுகிறது.
# வார்ப்புரு:இலங்கை இன மத அடிப்படையிலான மக்கள் தொகை அட்டவணை

} இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:
| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | } | } | } | } | } | } |  |  
} இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:
| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | } | } | } | } | } | } | } |
# விக்கிப்பீடியா:இன்றைய சிறப்புப் படம்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா முதற்பக்கத்தில் காட்சிப்படுத்தும் திட்டமாகும். இத்திட்டம் காலவரையறையற்ற ஒரு திட்டமாக முன்னெடுக்கப்படுகிறது. இத்திட்டத்தின் கீழ் முன்பக்கத்தில் காட்சிப்படுத்தப்பட்ட பழைய சிறப்புப் படங்களின் தொகுப்புகள் கீழே ஆண்டு வாரியாகத் தரப்பட்டுள்ளன.
# விக்கிப்பீடியா:இன்றைய சிறப்புப் படம்

## திட்டத்தின் எதிர்பார்ப்புகள்

- கிழமைக்கு இரண்டு சிறப்பு படங்களை காட்சிப்படுத்துவது. (இப்போது புதனன்றும் ஞாயிறன்றும் படங்கள் இற்றைப்படுத்தப்படுகின்றன)
- காட்சிப்படுத்தப்படும் படங்களின் பேச்சுப் பக்கத்தில் இடவேண்டிய வார்ப்புரு:
# விக்கிப்பீடியா:இன்றைய சிறப்புப் படம்

## படங்களின் தெரிவு/சிறப்புப் படங்களுக்கான வரையறைகள்

- தற்பொழுது, சிறப்புப் படங்களைத் தேர்ந்தெடுக்க வாக்கெடுப்பு ஏதும் இல்லை. ஒவ்வொரு பயனரும் கீழ் வரும் வரையறைகளுக்குட்பட்ட சிறப்புப் படிமங்களை தெரிவு செய்யலாம்.  
1. கருத்து முக்கியத்துவம் அல்லது அழகு வாய்ந்தவையாக இருக்க வேண்டும்.
1. தெளிவான உரிம விவரங்கள் தரப்பட்டிருக்க வேண்டும். விக்கிமீடியா காமன்சிலிருந்து சிறப்புப் படங்களை எடுப்பது நல்லது. நியாயப் பயன்பாட்டுப் படிமங்களைத் தவிர்க்க வேண்டும்.
1. கூடுமானவரை படவணு அளவு அதிகமான படங்களாக இருக்க வேண்டும்.
1. வெறும் படமாக இல்லாமல் தமிழ் விக்கிப்பீடியா கட்டுரைகளைக் கொண்டு விளக்கக்கூடியதாகவோ கட்டுரைகளுக்குத் தொடர்புடையதாகவோ இருக்க வேண்டும். படத்துடன் நான்கு அல்லது ஐந்து வரிகளுடனான விளக்கம் இருக்க வேண்டும்.
1. சிறுவர்களும் காணத்தகுந்த படங்களாக இருக்க வேண்டும்.
1. பரிந்துரைகளை விக்கிப்பீடியா:இன்றைய சிறப்புப் படம்/பரிந்துரைகள் பக்கத்தில் தரலாம்.
# விக்கிப்பீடியா:இன்றைய சிறப்புப் படம்

## காட்சிக்குத் தயார் செய்தல்

சிறப்புப் படமொன்றை இனங்கண்ட பின்னர் அதனை முதற் பக்கத்தில் காட்சிப்படுத்தத் தக்கவாறு தயார் செய்ய வேண்டும். எல்லாச் சிறப்புப் படங்களும் ஒரே முறைமையின் கீழ்த் தயார் செய்யப்பட்டால் அதனைக் காட்சிப்படுத்துவது எளிதாகும்.  
<inputbox>
type=create
preload=வார்ப்புரு:சிறப்புப் படம் செய்முறை
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]
buttonlabel=உருவாக்குக
width=75
break=no
bgcolor=#FFFFFF
</inputbox>  
1. மேற்கண்ட பெட்டியில் தேவையான மாதம் (தமிழில்), தேதி (எண்), ஆண்டு (எண்) இவற்றைக் கொடுத்து **உருவாக்குக** எனும் பொத்தானைச் சொடுக்கவும். பின்னர் கிடைக்கும் பக்கத்தில் உரியவற்றைத் தரவும்.
1. படத்தின் பெயர் image என்பதிலும், படத்தின் அளவை size என்பதிலும் படத்தின் உயரத்தை colsize என்பதிலும் (விருப்பத்திற்குரியது) படவிளக்கத்தை caption என்பதிலும் கொடுக்கவும்.
1. முன்னோட்டத்தைப் பார்த்த பின் சேமிக்கலாம்.
1. எடுத்துக்காட்டொன்று கீழே தரப்பட்டுள்ளது.
# விக்கிப்பீடியா:இன்றைய சிறப்புப் படம்

## காட்சிக்குத் தயார் செய்தல்

### விக்கிநிரல் வடிவ உள்ளீடு (Wiki Mark-up input)

<pre>  
</pre>
# விக்கிப்பீடியா:ஆண்டு நிறைவுகள்/சனவரி 13

**சனவரி 13**:
- 1797 &ndash; பிரெஞ்சுப் புரட்சிப் போர்கள்: பிரெஞ்சுக் கடற்படைக் கப்பல் ஒன்றுக்கும் இரண்டு பிரித்தானியக் கடற்படைக் கப்பல்களுக்குமிடையே பிரித்தானிக் கரையில் இடம்பெற்ற மோதலில் பிரெஞ்சுக் கப்பல் மூழ்கியது. 900 பேர் வரையில் உயிரிழந்தனர்.
- 1815 &ndash; கண்டிப் போர்கள்: பிரித்தானியர் கண்டியினுள் நுழைந்தனர்.
- 1842 &ndash; முதலாம் ஆங்கிலேய-ஆப்கானியப் போர்: காபூலில் இருந்து வெளியேறிய பிரித்தானிய கிழக்கிந்திய நிறுவன இராணுவத்தைச் சேர்ந்த 4,500 பேரில் **வில்லியம் பிரைடன்** (படம்) என்ற மருத்துவர் மட்டுமே உயிருடன் ஜலாலாபாத் நகரை சென்றடைந்தார்.
- 1939 &ndash; ஆத்திரேலியாவில் விக்டோரியா மாநிலத்தில் 20,000 சதுர கிமீ நிலம் காட்டுத்தீயினால் அழிந்தது. 71 பேர் உயிரிழந்தனர்.
- 1964 &ndash; கல்கத்தாவில் இந்து-முஸ்லிம் கலவரம் மூண்டதில் நூற்றுக்கு மேற்பட்டோர் கொல்லப்பட்டனர்.
- 1993 &ndash; வேதி ஆயுத உடன்படிக்கை கையெழுத்திடப்பட்டது.
- 2001 &ndash; எல் சல்வடோரில் இடம்பெற்ற நிலநடுக்கத்தில் 800 பேர் உயிரிழந்தனர்.
**எம். ஜி. சக்கரபாணி** (பி.&nbsp;1911) **கனகசபை சிவகுருநாதன்** (இ.&nbsp;2013) **அஞ்சலிதேவி** (இ.&nbsp;2014)
# கோவை பிரதர்ஸ்

**கோவை பிரதர்ஸ்** 2006 ஆம் ஆண்டு வெளிவந்த தமிழ்த் திரைப்படமாகும். சக்தி சிதம்பரம் இயக்கத்தில் வெளிவந்த இத்திரைப்படத்தில் சத்யராஜ், சிபிராஜ், வடிவேல் மற்றும் பலர் நடித்திருந்தனர்.
# கோவை பிரதர்ஸ்

## வகை

நகைச்சுவைப்படம்
# கோவை பிரதர்ஸ்

## கதை

கோவை சகோதரர்கள் கணேஷின் மருமகள் மற்றும் வசந்தின் காதலியாக இருக்கும் உமாவின் கொலையாளிகளை பழிவாங்க சென்னைக்கு வரும் நண்பர்களான கணேஷ் (சத்யராஜ்) மற்றும் வசந்த் (சிபிராஜ்) பற்றி சொல்கிறார்கள். இருவரும் ஏகாதசியுடன் (வடிவேலு) தங்கியிருக்கிறார்கள், பின்னர் சமூகத்தில் ஊழலை வெளிப்படுத்தும் ஒரு தொலைக்காட்சி சேனலில் வேலை செய்கிறார்கள். சன்யா (நமீதா) அதே சேனலில் தொகுப்பாளராக வேலை செய்கிறார். கணேஷ் மற்றும் வசந்த் இருவரும் சனாயாவைப் பார்த்து அவரிடம் விழுந்தனர். கணேஷும் வசந்தும் கெட்டவர்களையும் ஊழலையும் ஒரே பெண்ணின் மீது வீழ்த்துவதைத் தவிர்த்துவிடுகிறார்கள். ரவுடிகளை எப்படி கொன்றார்கள், சன்யாவின் காதலை யார் வெல்கிறார்கள் என்பது தான் படத்தின் மீதி.
# கோவை பிரதர்ஸ்

## நடிகர்கள்

- சத்யராஜ் - கணேஷ்
- சிபிராஜ் - வசந்த்
- வடிவேலு- ஏகாதசி
- நமீதா - சானியா
- உமா- கணேஷின் மருமகள் மற்றும் வசந்தின் காதலியாக
- கோவை சரளா - டென்டாரா, ஃபோர்ஷா மற்றும் பிசின்
- ஷோபா- ஏகாதசியின் மனைவி லீலாவதியாக
- அருண் பாண்டியன் - மருத்துவராக
- டிபி கஜேந்திரன்- மருத்துவர்
- தம்பி ராமையா- சோதிடர்
- வெண்ணிற ஆடை மூர்த்தி -ஏகாதசியின் மாமனாராக
- டெல்லி கணேஷ்
- ஸ்ரீமான்
- சிங்கமுத்து
- ஹல்வா வாசு
- டி. இமான் (பாடல் "உலகத்துல" சிறப்புத் தோற்றம் )
# சித்திரம் பேசுதடி

**சித்திரம் பேசுதடி** 2006 ஆம் ஆண்டு வெளிவந்த தமிழ்த் திரைப்படமாகும். மிஸ்கின் இயக்கத்தில் வெளிவந்த இத்திரைப்படத்தில் நரேன், பாவனா மற்றும் பலர் நடித்திருந்தனர்.
# சித்திரம் பேசுதடி

## நடிகர்கள்

- நரேன் - திருநாவுக்கரசு
- பாவனா - சாருமதி
- தண்டபாணி - அண்ணாச்சி
- டெல்லி கணேஷ் - பிரகாஷ்
- சத்தியப்பிரியா - 'திரு'வின் அம்மா
- கானா உலகநாதன்
- மாளவிகா - ஒரு பாடல் காட்சியில்
# சித்திரம் பேசுதடி

## விமர்சனம்

ஆனந்த விகடன் வார இதழில் எழுதிய விமர்சனத்தில் "வித்தியாசமான முயற்சிக்காக இயக்குநர் மிஷ்கினுக்கு ஒரு வார்ம் வெல்கம். ஆனால், மேக்கிங்கில் இன்னும் கொஞ்சம் கவனம் செலுத்தி செதுக்கியிருந்தால் படம் இன்னும் அழகான சித்திரமாகி இருக்கும். இப்போதைக்கு கவனத்தை இழுக்கும் ரசனையான ஒரு ஓவியம்!" என்று எழுதி மதிப்பெண்களை வழங்கினர்.
# முகுந்தராஜ் சுப்பிரமணியன்

**முகுந்தராஜ் சுப்பிரமணியன்** தமிழ் கணினி உலகில் பெரிதும் பயன்படும் எ-கலப்பை மென்பொருளை உருவாக்கியவர். இவர் ஆர்வம் கொண்டு உருவாக்கிய *தமிழா* குழு மூலம் ஓப்பன் ஆப்பிசு, பயர்பாக்ஸ் முதலிய பல்வேறு திறமூல மென்பொருள் தன்னார்வலர்களின் துணை கொண்டு மொழிபெயர்ப்புகளையும் ஒருங்கிணைத்து வருகின்றார். மலேசியாவில் பணியாற்றிய அனுபவம் உள்ள இவர் பெங்களூரில் தொழில் நிறுவனம் ஒன்றை நடத்தி வந்தார். ஆத்திரேலியாவில் பிறிஸ்பேன் நகரில் பணியாற்றி வருகிறார்.
# முகுந்தராஜ் சுப்பிரமணியன்

## விருதுகள்

- தமிழ் இலக்கியத் தோட்டம், காலச்சுவடு அறக்கட்டளை இணைந்து வழங்கும் தமிழ்க் கணிமைக்கான சுந்தர ராமசாமி விருது (2012)
# அயகம

**அயகம** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு பிரதேச சபை ஆகும். அயகம என்பது இப்பகுதியில் காணப்படும் சிறிய நகரின் பெயரும் இப்பகுதியின் உதவி அரசாங்க அதிபர் பிரிவின் பெயருமாகும். இது மாவட்ட தலைநகரான இரத்தினபுரி நகரத்தில் இருந்து மேற்குத் திசையில் அமைந்துள்ளது.
# அயகம

## புவியியலும் காலநிலையும்

அயகம சபரகமுவா குன்றுகள் என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 283 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
# அயகம

## மக்கள்

இது சிங்களவரை பெரும்பான்மையாக கொண்ட ஒரு பிரதேச சபை ஆகும். இங்குள்ள மக்களில் பெரும்பான்மையினர் பௌத்த மதத்தைச் சேர்ந்தவராவர்.
# அயகம

## கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், பெருந்தோட்டங்களும் காணப்படுகிறது. இரத்தினக்கல் படிவுகள் காணப்படும் பகுதியில் அமைந்துள்ளப்படியால் இரத்தினக்கல் அகழ்வும் அதன் வியாபாரமும் முக்கிய கைத்தொழிலாகும்.
# ஏஷியன் எஜுகேஷனல் சேர்விசஸ்

**ஏசியன் எஜுகேசனல் சேர்விசஸ்** (*Asian Educational Services*, AES **ஆசிய கல்விச் சேவைகள்**) என்பது, பெரும்பாலும் வரலாற்றுப் பெறுமானம் கொண்ட பழைய நூல்களை, மறுபதிப்புச் செய்வதை நோக்கமாகக் கொண்ட ஒரு பதிப்பகம் ஆகும். 1973 ஆம் ஆண்டில் தொடங்கப்பட்ட இந் நிறுவனத்தின் தலைமை நிலையம் இந்தியாவின் தலைநகரமான டெல்லியில் அமைந்துள்ளது. சென்னையிலும் இதன் கிளை நிலையம் ஒன்று இயங்கி வருகின்றது.  
இந் நிறுவனத்தால் வெளியிடப்படும் நூல்கள் பெரும்பாலும், 17ம் நூற்றாண்டு முதல் 20ம் நூற்றாண்டின் ஆரம்ப காலம் வரை அச்சிடப்பட்ட மிகப் பழைய நூல்கள் ஆதலால், பதிப்புரிமை காலாவதியானவை ஆகும்.
# ஏஷியன் எஜுகேஷனல் சேர்விசஸ்

## நாடுகள்

இதன் பெயருக்கு ஏற்ப ஆசியாக் கண்டத்தைச் சேர்ந்த பல்வேறு நாடுகள் தொடர்பான நூல்கள் இந் நிறுவனத்தாரால் வெளியிடப்பட்டுள்ளன. இவற்றுள் இந்தியா, இலங்கை, சீனா, பாகிஸ்தான், மியன்மார், அரேபியா, ஈரான், மத்திய ஆசியா, மங்கோலியா, ஆப்கனிஸ்தான், கம்போடியா, சைபீரியா, நேபாளம், பூட்டான் போன்றவை அடங்கும். இந்தியா, இலங்கை போன்றவற்றின் வரலாறுகள் தொடர்பில் பெரும் எண்ணிக்கையான நூல்கள் இதுவரை வெளிவந்துள்ளன.
# ஏஷியன் எஜுகேஷனல் சேர்விசஸ்

## துறைகள்

இப் பதிப்பகத்திலிருந்து வெளியாகும் நூல்கள் பல துறைகளையும் சார்ந்தவையாக உள்ளன. குறிப்பாக, வரலாறு, கலை, கட்டிடக்கலை, சமயம், மானிடவியல், நாட்டாரியல், பழங்கதையியல், நாணயவியல், விளையாட்டு போன்ற துறைகளைச் சார்ந்த ஆயிரக்கணக்கான நூல்கள் பதிப்பிக்கப்பட்டுள்ளன. சமயத்துறையில், இந்து சமயம், பௌத்தம், இஸ்லாம், கிறிஸ்தவம், சீக்கியம், ஜைனம், பார்சி சமயம் போன்ற சமயங்கள் தொடர்பான நூல்கள் மறுபதிப்புக் கண்டுள்ளன.
# ஏஷியன் எஜுகேஷனல் சேர்விசஸ்

## நூலாசிரியர்கள்

இந் நிறுவனத்தின் மூலம் மறுபதிப்புச் செய்யப்பட்ட நூல்களிற் பல கீழைத்தேச ஆய்வுகளில் புகழ் பெற்ற நூலாசிரியர்களால் எழுதப்பட்டவை. இவர்களுள் மாக்ஸ் முல்லர், ஹெர்மன் ஓல்டென்பர்க், ஆர். சி. சில்டேர்ஸ், மோனியர்-வில்லியம்ஸ், ஈ. டப்ளியூ. லேன், டப்ளியூ. கீகர், வின்சென்ட் சிமித், ஜேம்ஸ் பிரின்செப் போன்ற பலர் அடங்குகின்றனர்.
# ஏஷியன் எஜுகேஷனல் சேர்விசஸ்

## வெளியிணைப்புகள்

- ஏஷியன் எஜுகேஷனல் சேர்விசஸ் இணைய தளம்
# மாக்ஸ் முல்லர்

**மாக்ஸ் முல்லர்** (டிசம்பர் 6, 1823 - அக்டோபர் 28, 1900), என்று பரவலாக அறியப்பட்ட **பிரெட்ரிக் மாக்ஸ் முல்லர்** (*Friedrich Max Müller*) ஒரு ஜெர்மானிய மொழியியலாளரும், கீழைத்தேச ஆய்வாளரும் ஆவார். இந்தியவியலைத் தொடக்கி வைத்தவர்களுள் ஒருவராகக் கருதப்படும் இவர், சமய ஒப்பாய்வுத் துறையை உருவாக்கியவராகவும் கருதப்படுகிறார். இத் துறையில் இவர், ஆய்வு நூல்களையும், சாதாரண பொதுமக்களுக்கான நூல்களையும் எழுதியுள்ளார். இவருடைய மேற்பார்வையில் உருவாக்கப்பட்ட, *கிழக்கத்தியப் புனித நூல்கள்* (*Sacred Books of the East*) என்னும் பெயர்கொண்ட 50 தொகுதிகள் அடங்கிய பெரிய நூல் விக்டோரியா காலத்தின் ஆய்வு முயற்சிகளுக்குச் சான்றான ஒரு நினைவுச் சின்னமாக இன்றும் திகழ்கிறது.
# மாக்ஸ் முல்லர்

## விவேகானந்தருடன்

சுவாமி விவேகானந்தர் இவரைப் பற்றி, "தாம் எழுதிய உரையைப் புதுப்பிக்க சாயனர்தான் இப்போது மாக்ஸ்முல்லராகப் பிறந்திருக்கிறார் என்று நான் எண்ணுகிறேன். நீண்ட காலமாகவே எனக்கு இந்தக் கருத்து இருந்தது. மாக்ஸ்முல்லரைப் பார்த்த பிறகு அது உறுதியாகிவிட்டது." என்று கூறியுள்ளார்
# மாக்ஸ் முல்லர்

## ரிக் வேதம்

ரிக்வேதத்தை வெளியிட அவருக்குக் கிழக்கிந்திய கம்பெனி ஒன்பது லட்சம் ரூபாய் கொடுத்தது. அதன் கையெழுத்து பிரதியை தயாரிக்கவே அவருக்கு இருபத்து ஐந்து வருடங்கள் ஆயிற்று. அச்சிடுவதற்கு மேலும் இருபது வருடங்கள் பிடித்தன.
# மாக்ஸ் முல்லர்

## ராமகிருஷ்ணர்: வாழ்வும், வாக்கும்

இவர் சுவாமி விவேகானந்தரின் குருவான ஸ்ரீராமகிருஷ்ண பரமஹம்சர் அவதார புருஷர் என்ற கருத்தை ஏற்றுக் கொண்டவர். அவரைக் குறித்த கட்டுரைகளும், புத்தகமும் எழுதியவர்.
இவர் எழுதிய "ராமகிருஷ்ணர்: வாழ்வும், வாக்கும்" (Râmakrishna: His Life and Sayings (1898)) என்ற புத்தகம் ஸ்ரீராமகிருஷ்ண பரமஹம்சரைப் பற்றி வெளிநாட்டினரால் எழுதப்பட்ட புத்தகங்களுள் முன்னோடியான ஒன்று.
# மாக்ஸ் முல்லர்

## திலகரைப் பற்றிய கருத்து

இவர் இந்தியாவின் பால கங்காதர திலகர் சிறையில் அடைக்கப்பட்ட போது, அப்போதைய விக்டோரியா மகாராணிக்கு திலகர் விடுதலை செய்யப்பட வேண்டும், சிறையில் நல்லவிதமாக நடத்தப்பட வேண்டும் என்று வலியுறுத்தி கடிதம் எழுதினார். வில்லியம் வில்சன் ஹன்டர் மற்றும் பலரும் இக்கடிதத்தில் கையெழுத்திட்டனர்.
# ஹெர்மன் ஓல்டென்பர்க்

**ஹெர்மன் ஓல்டென்பர்க்** (*Hermann Oldenberg*) (1854 - 1920) ஒரு ஜெர்மானிய இந்தியவியல் அறிஞர் ஆவார். 1881 இல், பாளி மொழி நூல்களை ஆதாரமாக வைத்து புத்தர் பற்றி இவர் எழுதிய ஆய்வு நூல் பௌத்த சமயத்தை ஐரோப்பிய அறிஞர்கள் இடையே பிரபலப்படுத்தியது. இந்நூல் முதல் வெளியீட்டிலிருந்து இன்றுவரை தொடர்ந்து பதிப்பில் உள்ளதாகக் கூறப்படுகின்றது. டி. டபுள்யூ. ரைஸ் டேவிட்ஸ் (*T. W. Rhys Davids*) என்பவருடன் சேர்ந்து, பௌத்த சமயம் சார்ந்த ஒழுக்க நூலான *வினய* என்பதை மூன்று தொகுதிகளாக வெளியிட்டார். இவர் மொழிபெயர்த்த கிருகசூத்திரம் என்னும் நூல் இரண்டு தொகுதிகளாகவும், வேத சுலோகங்கள் இரு தொகுதிகளாகவும், மாக்ஸ் முல்லரால் தொகுக்கப்பட்ட கீழைப் புனித நூல்கள் (*Sacred Books of the East*) என்னும் பெரிய நூற் தொகுதியில் இடம்பெற்றன. 1888இல் இவர் எழுதிய புரோலெகோமெனாவின் (*Prolegomena*) மூலம், ரிக் வேதத்தின் மொழியியல் ஆய்வுக்கான அடிப்படைகளை உருவாக்கினார்.
# தாமஸ் வில்லியம் ரைஸ் டேவிட்ஸ்

**தாமஸ் வில்லியம் ரைஸ் டேவிட்ஸ்** (Thomas William Rhys Davids) (மே 12, 1843 - டிசம்பர் 27, 1922) பிரித்தானியாவைச் சேர்ந்த பாளி மொழி அறிஞராவார். பாளி நூற் சபை (Pali Text Society) தொடக்கி வைத்தவரும் இவரே. இவர் பாடசாலையில் இலத்தீன் மொழியைச் சிறப்பாகக் கற்றவர். நிர்வாக சேவையில் சேரவிரும்பிய இவர் ஜெர்மனியிலுள்ள பிரெஸ்லோவில் (Breslau) சமஸ்கிருதம் படித்தார். அங்கே தனது செலவுக்காக ஆங்கிலம் கற்பித்து வந்தார். 1863 ஆம் ஆண்டு இங்கிலாந்து திரும்பிய இவர் நிர்வாக சேவைப் பரீட்சைக்குத் தோற்றி அதில் வெற்றிபெற்றார்.
# தாமஸ் வில்லியம் ரைஸ் டேவிட்ஸ்

## இலங்கையில் பணி

இவருக்கு இலங்கையில் நீதிவானாகப் (Magistrate) பணி புரிய வாய்ப்புக் கிடைத்தது. இலங்கையின் காலி நகரத்தில் இவர்முன் விசாரணைக்கு வந்த வழக்கொன்றில் முன்வைக்கப்பட்ட ஆவணம் ஒன்றின்மூலம், பாளி மொழி பற்றி அறிய நேர்ந்தது. 1871 ஆம் ஆண்டில், இலங்கையின் அனுராதபுரம் நிர்வாகப் பிரிவைச் சேர்ந்த *நுவரகலாவய* என்னும் இடத்திற்கு உதவி அரசாங்க அதிபராகப் பணி மாற்றப்பட்டார். அக் காலத்தில் ஆளுனராக (Governor) இருந்த சர் ஹெர்குலிஸ் ரொபின்சன் (Hercules Robinson) என்பார் 1868 இல் தொல்லியல் கமிஷனை உருவாக்கியிருந்தார். இதன் மூலம் இலங்கையின் பண்டைய தலைநகரமான அநுராதபுரத்தில் நடைபெற்ற தொல்லியல் அகழ்வாய்வுகளில் ரைஸ் டேவிட்ஸ் ஆர்வம் காட்டிவந்தார். கல்வெட்டுக்களையும், கையெழுத்துப்பிரதிகளையும் சேகரித்து வந்த இவர் 1870-1872 காலப் பகுதியிலிருந்து அரச ஆசியக் கழகத்தின் (Royal Asiatic Society) இலங்கைக் கிளையின் இதழ்களில் அவை பற்றிக் கட்டுரைகளும் எழுதினார். இக் காலத்தில் உள்ளூர் மொழியான சிங்களத்தையும் கற்றுக்கொண்ட இவர் உள்ளூர் மக்களுடன் நெருக்கமாகப் பழகி வந்தார்.
# தாமஸ் வில்லியம் ரைஸ் டேவிட்ஸ்

## மேலதிகாரியுடன் கருத்து வேறுபாடு

இவரது மேலதிகாரியாக இருந்த சி. டப்ளியூ. டுவைனம் (C. W. Twynham) என்பவருடன் ஏற்பட்ட கருத்து வேறுபாடுகளைத் தொடர்ந்து, இவர் மீது விசாரணைகள் நடத்தப்படுக் குற்றவாளியாகக் காணப்பட்டதன் பேரில் இவரது நிர்வாக சேவைத் தொழிலும், இலங்கை வாழ்க்கையும் சடுதியாக முடிவுக்கு வந்தன. பின்னர் இவர் சட்டம் படித்துச் சிறிது காலம் சட்டத்தொழில் புரிந்தார். இக் காலத்திலும் இலங்கையின் கல்வெட்டுக்கள் தொடர்பான கட்டுரைகளையும் மொழிபெயர்ப்புக்களையும் தொடர்ந்து எழுதிவந்தார். இவற்றுள் மாக்ஸ் முல்லரால் தொகுக்கப்பட்ட பல தொகுதிகளைக் கொண்ட பாரிய நூலான கிழக்கத்தியப் புனித நூல்கள் (Sacred Books of the East) தொகுப்புக்கு அவர் எழுதியவை குறிப்பிடத்தக்கவை.
# தாமஸ் வில்லியம் ரைஸ் டேவிட்ஸ்

## இலண்டனில் டேவிட்ஸ்

ரைஸ் டேவிட்ஸ், 1882 ஆண்டிலிருந்து 1904 ஆண்டுவரை இலண்டன் பல்கலைக் கழகத்தில் பாளி மொழிப் பேராசிரியராகப் பணிபுரிந்தார். இப் பதவிக்கு, விரிவுரைகளுக்கான கொடுப்பனவு தவிர நிரந்தரமான சம்பளம் எதுவும் கிடையாது. 1905 இல், மான்செஸ்டர் பல்கலைக்கழகத்தில் ஒப்பியல் சமயத் துறையின் (Comparative Religion) தலைமைப் பொறுப்பை ஏற்றுக்கொண்டார். டேவிட்ஸ், இங்கிலாந்தில், தேரவாத பௌத்தம் மற்றும் பாளி தொடர்பான துறையை வளர்த்து எடுப்பதில் பல வழிமுறைகளைக் கையாண்டார். பெரிய பிரித்தானியாவின் ஆசியக் கழகத்தின் (Asiatic Society of Great Britain) துணையுடன், இந்திய மொழிகள் மற்றும் இலக்கியங்களின் கல்விக்குப் பிரித்தானிய அரசாங்கம் கூடுதல் நிதி ஒதுக்கீடு செய்யவேண்டும் என்று வாதிட்டுவந்தார். இந்தியாவில் பிரித்தானியாவின் பிடியை வலுவாக வைத்திருப்பதற்கு இது எவ்வாறு உதவும் என்பதற்கான பல்வேறு காரணங்களை எழுத்து மூலமாகவும், விரிவுரைகளூடாகவும் தீவிரமாக முன்வைத்தார்.
# தாமஸ் வில்லியம் ரைஸ் டேவிட்ஸ்

## ஆரிய இனவாதக் கொள்கை

சாதாரண மக்களுடைய கவனத்தை இதன்பால் திருப்புவதற்கான இவரது முயற்சியின் ஒரு பகுதியாக, இனவாத அடிப்படையில் அமைந்த ஆரிய இனக் கொள்கையை முன்னிறுத்திப் பல விரிவுரைகளை ஒழுங்கு செய்தார். இதன்மூலம், பிரித்தானியர், சிங்களவர் மற்றும் புத்தரின் இனத்தவர் எல்லோரும் ஒரே ஆரிய இனத்தைச் சேர்ந்தவர்கள் என வாதிட்டுவந்தார். இவருடைய நோக்கு, மாக்ஸ் முல்லரின் இனவாதக் கோட்பாடுகளுடன் ஓரளவு ஒத்திருந்ததாயினும், இருவரும் இதனைப் பயன்படுத்திய முறையில் வேறுபாடுகள் காணப்பட்டன. டேவிட்ஸ், பிரித்தானியர்களுக்குப் புத்தரின் கோட்பாடுகளுடன் இயல்பான தொடர்பு உண்டு என நிறுவுவதற்கு இக் ஆரிய இனக் கோட்பாடுகளைப் பயன்படுத்த முயன்றார். இதன் காரணமாக இவர் பலரின் கண்டனத்துக்கு உள்ளானார்.
# தாமஸ் வில்லியம் ரைஸ் டேவிட்ஸ்

## வெளியிணைப்புகள்

- லோர்னா எஸ். தேவராஜா. *Rhys Davids: His contribution to Pali and Buddhist studies* பகுதி 1 , பகுதி 2
# முத்து நெடுமாறன்

**முத்து நெடுமாறன்** மலேசியாவைச் சேர்ந்த கணினியியலாளரும், எழுத்துருவியலாளரும் ஆவார். இவர் தமிழ்க் கணிமை இயக்க முன்னோடிகளில் ஒருவர். கணினிகளில் தமிழ் எழுத உதவும் முரசு அஞ்சல், திறன்பேசிகளில் தமிழ் எழுத உதவும் செல்லினம் செயலிகளின் வடிவமைப்பாளர், நிறுவனர் ஆவார்.  
எழுத்துருப் பொறியாளராக கணினி, இணையம், மின்நூல், திறன்பேசி போன்ற தொழில்நுட்ப அறிமுகத்தில் தமிழைப் புகுத்தியுள்ளார். எழுத்துருவியல் கலைஞராக தமிழ் எழுத்துரு அழகியல் பற்றிய ஆய்வுகள் மேற்கொண்டு எழுத்துருக்கள் உருவாக்கியுள்ளார். மேலும், எழுத்துரு பயிலரங்கங்கள் நடத்துகிறார்.  
இந்தி, மலையாளம், குஜராத்தி, பெங்காலி, ஒரியா உள்ளிட்ட 13 இந்திய மொழிகளுக்கு எழுத்துருவும் உள்ளிடு முறைகளும் உருவாக்கியுள்ளார். மலேசியாவின் ஜாவி, கம்போடிய கெமிர் மொழி, சிங்களம், லாவோ, மியான்மர், தாய்லாந்திய, வியட்நாமிய மொழிகள் என தெற்காசிய தென்கிழக்காசிய மொழிகள் பலவற்றுக்கும் எழுத்துருக்களையும் உள்ளிடு முறைகளையும் உருவாக்கியுள்ளார்.
# முத்து நெடுமாறன்

## கல்வி

முத்து நெடுமாறன் தெங்கு பெண்டாஹாரா அஸ்மான் ஆங்கிலப்பள்ளியில் தொடக்கக் கல்வியும் டத்தோ ஹம்சா பள்ளியில் இடைநிலைக் கல்வியும் பயின்றார். 1980 - 1985 வரை மலேசிய தொழில்நுட்ப பல்கலைக்கழகத்தில் கல்வி உதவித் தொகையைப் பெற்று பொறியியலில் இளங்கலை முடித்தார். 2017 - 2018 ஆகிய ஆண்டுகளில் லண்டனில் அமைந்துள்ள ரீடிங் பல்கலைக்கழகத்தில் எழுத்துருவியல் துறையில் முதுகலை படிப்பை முடித்தார்.
# முத்து நெடுமாறன்

## பணி

கல்லூரிப் படிப்பை முடித்த பிறகு பயிற்சிப் பொறியாளர் பணியில் சேர்ந்தார். வன்பொருளில் மாற்றம் செய்து கணினித் திரையில் எழுத்துகளை வரவைக்கும் நுட்பத்தைப் பற்றி அறிந்துகொண்டு தொடர்ந்து ஆய்வுகள் மேற்கொண்டார்.  
பன்னாட்டுப் பெருநிறுவனமான சன் மைக்ரோசிஸ்டம்ஸ் நிறுவனத்தில் ஆராய்ச்சி மற்றும் மேம்பாட்டுப் பொறியாளர், சந்தைப்படுத்துதல் மேலாளர், தெற்காசிய பிராந்திய தொழில்நுட்ப சந்தைப்படுத்துதல் மேலாளர் போன்ற பதவிகளை வகித்துள்ளார்.
# முத்து நெடுமாறன்

## எழுத்துருவியலாளர்

பயிற்சிப் பொறியாளர் பணியில் கிடைத்த அனுபவத்தைக் கொண்டும், நூல்களைப் பயின்றும், 1985ஆம் ஆண்டு முதன் முதலாகத் தமிழ் எழுத்துருவை உருவாக்கினார். எம்எஸ்டாஸ் இயங்குளத்தில் வேலை செய்யும்படி உருவாக்கிய எழுத்துரு, 1990ஆம் ஆண்டு விண்டோஸ் 3 இயங்குதளம் வெளியானபோது மேம்பாடுகண்டு அதிலும் வேலை செய்தது. கணினியில் ஆங்கிலம் எழுதக்கூடிய இடத்தில் எல்லாம் தமிழும் எழுதத்தக்க வகையில் அவருடைய எழுத்துரு வடிவமைக்கபட்டிருந்தது.  
முரசு எனத் பெயரிட்டு பலவிதமான தமிழ் எழுத்துருக்களை உருவாக்கினார். தன் எழுத்துருக்களை டாட்மேட்ரிக்ஸ், லேசர் முறையில் தமிழை அச்சிடும் நுட்பத்தையும் உருவாக்கினார். முத்து நெடுமாறனின் எழுத்துருவைப் பயன்படுத்தி முதன்முதலில் வெளிவந்தது மயல் சஞ்சிகை. அடுத்து மலேசியாவின் தமிழ் ஓசை நாளிதழ் அவருடைய எழுத்துருக்களைப் பயன்படுத்தி வெளியானது. அடுத்துடுத்து மலேசியாவில் பல சஞ்சிகைகள், நாளிதழ்கள், கடைகளின் பெயர்ப்பதாகைகள், சிங்கப்பூரில் தமிழ் முரசு உள்பட அவருடைய எழுத்துருவுக்கு மாறின.
# முத்து நெடுமாறன்

## முரசு அஞ்சல் உள்ளிடு முறை

தமிழ் ஒலிப்பு முறையை வைத்து ஆங்கிலத்தில் தட்டெழுதினால் தமிழில் கணினித் திரையில் தெரியும் உள்ளிடு முறையை 1993ஆம் ஆண்டு உருவாக்கினார். இணையத்தில் மின்னஞ்சல் மூலம் உரையாட உதவுவதற்காக இது உருவாக்கப்பட்டதால் முரசு அஞ்சல் எனப் பெயரிட்டார். இந்த உள்ளிடு முறையின் அஞ்சல் விசைப்பலகை அமைப்பும் இணைமதி, இணைகதிர் என்கிற தன்னுடைய இரண்டு எழுத்துருக்களையும் சேர்த்து இலவசமாக வெளியிட்டார். 1996ஆம் ஆண்டு ஆனந்தவிகடன் இதழ் இந்த எழுத்துருவைப் பயன்படுத்தி தனது இணைய இதழை வெளியிட்டது. அதன் முகப்புப் பக்கத்தில் முரசு அஞ்சல் தரவிறக்கம் செய்ய வழிசெய்யப்பட்டிருந்தது.  
1999ஆம் ஆண்டு தமிழ்நாட்டில் நடைபெற்ற தமிழ் இணையம்99 மாநாட்டிலும் தமிழ் உள்ளிடு முறை தரப்பாட்டை முன்வைத்து நடந்த கலந்துரையாடல்களில் பங்கேற்றார். டிஸ்கி (TSCII) குறியாக்க முறையும் தரப்பாடும் இந்த மாநாட்டில் முன்வைக்கப்பட்டது. பின்னர் 2007ல் இந்த தரப்பாடு அமெரிக்கத் தரப்பாட்டுக் குழுவுக்கு அனுப்பி பதிவுசெய்யப்பட்டது.  
2000ஆவது ஆண்டு சிங்கப்பூரில் தொடங்கப்பட்ட உத்தமம் அமைப்பைத் தோற்றுவித்தவர்களில் ஒருவர் முத்து நெடுமாறன். அருண் மகிழ்நன் நிர்வாக இயக்குநராகவும் மு. அனந்தகிருஷ்ணன் தலைவராகவும் இருந்த இவ்வமைப்பில் துணைத் தலைவராக முத்து நெடுமாறன் செயலாற்றினார். தமிழ் மாநாடுகள், இணையத்தில் தமிழ் மொழியின் வளர்ச்சி, எழுத்துருக் குறியாக்கம், உள்ளிடு முறைகள் தரப்பாடு போன்றவற்றுக்கு இவ்வமைப்பு பெரும்பங்காற்றியது. 2001 ஆம் ஆண்டு மலேசியாவில் நான்காவது இணையத் தமிழ் மாநா<nowiki/>ட்டினை மலேசிய அரசு அமைத்துக் கொடுத்த குழுவுடன் இணைந்து நடத்தினார் முத்து நெடுமாறன். மேலும், அனைத்து உலகத் தமிழ் மாநாடுகளிலும் கலந்துகொண்டுள்ளார்.  
மலேசியாவின் தமிழ்ப்பள்ளிகள் அனைத்திலும் தமிழ் நிறுவும் திட்டத்தில் முரசு அஞ்சலுக்கு வாய்ப்பு கிடைத்தது. சிங்கப்பூர் அரசு கல்வி அமைச்சின் கல்வி மயமாக்க முயற்சியில் முரசு அஞ்சலை அதிகாரப்பூர்வமாக்கியது.  
இவர் யூனிகோடு அமைப்பில் பத்தாண்டுகளாக உறுப்பினராக இருக்கிறார். சி.எல்.டி.ஆர். பிரிவில் அமைவிடத் தரவுகள் சேர்த்தல், தமிழ் ரூபாய் ௹, மேற்படி (௸), பற்று (௶), வரவு (௷) போன்ற குறியீடுகள், தமிழ் எண்கள் சேர்த்தல் முதலிய பல பரிந்துரைகளை செயல்படுத்தினார்.  
2010ஆம் ஆண்டு தமிழ்நாட்டில் கோயம்பத்தூரில் நடந்த மாநாட்டில், தமிழ்நாடு அரசின் தமிழ் யூனிக்கோடு தரப்பாடு அறிவிப்பின் பின்னணியில் செயலாற்றினார். 2024ஆம் தமிழ்நாட்டில் நடந்த கணித்தமிழ்24 மாநாட்டில் சிறப்பு விருந்தினராகப் பங்கேற்றார்.  
இவர் ரோஜா முத்தையா ஆராய்ச்சி நூலகத்தின் ஆலோசகராகவும் செயல்படுகிறார். எழுத்துரு இயலில் புதிய கோணங்களையும், கருத்துகளையும் முன்வைத்து உரை நிகழ்த்தியுள்ளார்.  
2024, 2025 ஆண்டுகளில், ரோஜா முத்தையா ஆராய்ச்சி நூலக<nowiki/>த்தின் தமிழ் எழுத்துருக் கூடத்தின் புதிய எழுத்துருக் கலைஞர்களுக்குப் பயிற்சியளிக்கும் பயிலரங்கங்களை நடத்தியுள்ளார்.  
எழுத்துரு ஆர்வலர்களுடன் இணைந்து 2024ஆம் ஆண்டு டைப்டிஃபன் அமைப்பைத் தொடங்கி எழுத்துலா நடத்தி இத்துறையில் விழிப்புணர்வு ஏற்படுத்துகிறார்.
# இயங்குதளங்கள்

2002ஆம் ஆண்டு சிங்கப்பூர் ஆங் மோ கியோ நூலகத்தில் தமிழ் நூல்களின் பெயர்களைத் தமிழிலேயே தேடுவதற்கான வசதிகளை அறிமுகப்படுத்தியபோது, இணைமதி தமிழ் எழுத்துருவையும், முரசு அஞ்சல், தமிழ்99 உள்ளிடு முறையையும் ஆப்பிள் கணினிகளில் சேர்த்தார். இது, பின்னர் மெக்கின்டாஷ் கணினிகளில் இயல்புநிலையாகச் சேர்க்கப்பட்டன.  
விண்டோஸ் 11 இயங்குதளத்திலும் முரசு அஞ்சல் உள்ளிடு முறை இயல்புநிலையாகச் சேர்க்கப்பட்டுள்ளது.  
2008ஆம் ஆண்டு வாணி தெலுங்கு எழுத்துருவை விண்டோஸ் கணினிக்காக உருவாக்கினார். இந்தி, மலையாளம், குஜராத்தி, பெங்காலி, ஒரியா உள்ளிட்ட 13 இந்திய மொழிகளுக்கு எழுத்துருவும் உள்ளிடு முறைகளும் உருவாக்கியுள்ளார். பழங்குடி மொழிகளை அழியாமல் காக்க முனையும் ஒரிசா மாநில அரசின் திட்டத்தின் கீழ் சேர்க்கப்பட்ட முந்தாரி மொழிக்கு கூகுளுக்காக நாக் முந்தாரி என்ற எழுத்துருவையும் உள்ளிடு முறையையும் உருவாக்கினார்.  
மலேசியாவின் ஜாவி, கம்போடிய கெமிர் மொழி, சிங்களம், லாவோ, மியான்மர், தாய்லாந்திய, வியட்நாமிய மொழிகள் என தெற்காசிய தென்கிழக்காசிய மொழிகள் பலவற்றுக்கும் எழுத்துருக்களையும் உள்ளிடு முறைகளையும் உருவாக்கியுள்ளார்.  
அமேசான் கிண்டில் கருவியில் இயல்புநிலை இடைமுக மொழியாக இருக்கும் தமிழ், மலையாள எழுத்துருக்கள் முத்து நெடுமாறன் உருவாக்கியவை.
# செல்லினம்

செல்லிடப்பேசிகளில் தமிழில் குறுஞ்செய்தி அனுப்பும் வசதியை அறிமுகப்படுத்தினார். அஞ்சல் மொபைல் என்ற பெயரில் தொடங்கி, 2005ஆம் ஆண்டு சிங்கப்பூரின் ஒலி வானொலியின் ஆதரவுடன் செல்லினம் என்ற பெயரில் செயலியாக வெளியீடு கண்டது. கவிஞர் வைரமுத்து இதை அறிமுகப்படுத்திவைத்தார்.  
தமிழ்நாட்டில் ஏர்செல், அமீரகத்தில் ஏத்திசாலாக் முதலிய நிறுவனங்கள் செல்லினம் நுட்பத்தைப் பயன்படுத்தின. “மிகவும் புதுமையான கையடக்கக் கருவிகளுக்கான பயன்பாடு” எனும் பிரிவில் மலேசிய அரசின் ஆதரவில் வழங்கப்படும் தகவல் தொழில்நுட்ப விருதை 2005ஆம் ஆண்டில் செல்லினம் வென்றது.  
2018 ஆம் ஆண்டு இவர் உருவாக்கிய ‘கனிமணி’ செயலி, சிறுவர்களுக்குத் தமிழில் படிக்கக் கற்றுக்கொடுக்கிறது.  
2021ஆம் ஆண்டு ‘சொல்வன்’ என்கிற செயலி செல்லினத்தோடு சேர்க்கப்பட்டது. இதன் மூலம் எழுத்துகளைச் செயலி தானாகவே வாசித்துக்காட்டும்.  
‘ஹைபிஸ்கஸ்’ (Hibizcus) செயலி, எழுத்துரு உருவாக்க விரும்புவோர் அது சரியாகச் செயல்படுகிறதா என்பதைச் சோதித்துப் பார்க்க உதவும். கூட்டெழுத்து, இலக்கண விதிகள் அனைத்தும் சரியாக இருக்கிறதா என சரிபார்த்துத் தரும். தமிழ், இந்தி, மலையாளம், உள்ளிட்ட இந்திய மொழிகளுடன் தெற்காசிய தென்கிழக்காசிய மொழிகளை சரிபார்க்கவும் இச்செயலி உதவுகிறது.
# புன்னாகவராளி

**புன்னாகவராளி** 8வது மேளகர்த்தா இராகமாகிய, "நேத்ர" என்றழைக்கப்படும் 2வது சக்கரத்தின் 2வது மேளமாகிய தோடியின் ஜன்னிய இராகம் ஆகும். இந்த இராகத்தின் எல்லை மந்திர காகலி நிஷாதத்திலிருந்து மத்திய கைசிகி நிஷாதம் வரை ஆகும். *துவி அன்னிய சுர பாஷாங்க இராகம்.*  
| அவரோகணம்: | நி<sub>2</sub> த<sub>1</sub> ப ம<sub>1</sub> க<sub>2</sub> ரி<sub>1</sub> ஸ நி<sub>2</sub> | } |
| --- | --- | --- |  
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), சாதாரண காந்தாரம் (க<sub>1</sub>), சுத்த மத்திமம் (ம<sub>1</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# புன்னாகவராளி

## இதர அம்சங்கள்

- சதுஸ்ருதி ரிஷபம்(ரி<sub>2</sub>), காகலி நிஷாதம்(நி<sub>3</sub>) என்பன அன்னிய சுரங்களாகும்.  
- இந்த இராகத்தில் சௌக்க கால பிரயோகங்கள் அதிகமாக பயன்படுத்தப்படுகின்றன.  
- கருணைச் சுவையை வெளிப்படுத்தும் இராகம். இரவில் பாடுவதற்கு மிகவும் பொருத்தமானது.  
- பாம்புகளை வசப்படுத்துவதற்கு மகுடியில் இந்த இராகமே இசைக்கப்படுகின்றது. எனவே இந்த இராகத்திற்கு *மோடி* என்ற பெயரும் உண்டு.  
- இந்த இராகத்திலிருந்து *நொண்டிச் சிந்து* என்ற கிராமிய மெட்டும், *ஓடம்* என்ற மெட்டும் தோன்றியுள்ளன.  
- பழைமையான இராகம்.
# புன்னாகவராளி

## உருப்படிகள்

1. திவ்வியநாமக்கீர்த்தனை : *"தவதாசோகம்"* - ஆதி - தியாகராஜர்
1. கிருதி : *"ஏனோமு"* - ரூபகம் - தியாகராஜர்
1. கிருதி : *"கனக சைல"* - ஆதி - சியாமா சாஸ்திரிகள்
1. கிருதி : *"ஆடுபாம்பே"* - ஆதி - பாம்பாட்டிச் சித்தர்
1. கிருதி : "ஏஹி அன்னபூர்ண" - ஆதி - முத்துசுவாமி தீட்சிதர்
1. கிருதி : *"தள்ளுவாரோ"* - ரூபகம் - கோபாலகிருஷ்ண பாரதியார்
1. நொண்டிச் சிந்து : "பழன மருங்கணையும்" - ஆதி - கோபாலகிருஷ்ண பாரதியார்.
1. பதம் : "நின்னுஜூடை" - திருபுடை - சேத்ரக்ஞர்
# இலக்கியம்

## தமிழ் இலக்கியம்

*முதன்மைக் கட்டுரை: தமிழ் இலக்கியம்*
தமிழ் குறைந்தது 2000 வருடங்கள் இலக்கிய வளமும் தொடர்ச்சியும் கொண்ட ஒரு மொழியாகும். எனினும், தமிழ் இலக்கியங்களில் பெரும்பாலானவை, இன்பியல் இலக்கியங்களே. இது, "இலக்கிய வளர்ச்சி, அரசர்களையும் குறுநில மன்னர்களையும் சுற்றி வந்ததால்" ஏற்பட்டிருக்கலாம். அதன் விளைவாக இலக்கியம் என்ற சொல் தமிழில் இன்பியல் இலக்கியத்தையே பெரும்பாலும் குறித்து நிற்கின்றது. சிறுகதை, நாவல், கவிதை, நாடகம் ஆகிய எழுத்துக் கலை வடிவங்களே இன்று தமிழ் இலக்கியம் என பொதுவாகக் கருதப்படுகின்றது.  
தமிழ் இலக்கிய வரலாற்றில், அறிவியல் இலக்கிய படைப்புகள் மிக அரிது. வரலாற்று ரீதியில், தற்கால ரீதியில், ஆங்கிலத்திடனும் ஒப்பிடுகையில் இந்தக் குறை தெளிவாகத் தெரியும். இன்று, அறிவியல் தமிழ் இலக்கியத்தின் தேவை கருதி அறிவியல் தமிழை வளர்க்க தமிழ்நாடு அரசும் தமிழ் ஆர்வலர்களும் பெரிதும் முயன்றுவருகின்றனர். இலக்கியம், இலக்கியத்துக்காக என்பதை விட, இலக்கியம், மக்களின் பயன்பாட்டுக்காக என்பதே அறிவியல் தமிழின் ஒரு முக்கிய விழுமியம் எனலாம்.
# இலக்கியம்

## தமிழ் இலக்கியம்

### வரலாறு

முதன்முதலாக இலக்கியம் எனும் வடிவத்தில் தோலாமொழித் தேவர்(கி.பி.ஒன்பதாம் நூற்றாண்டின் இறுதிப் பகுதி)இச்சொல்லைப் பயன்படுத்தியுள்ளதைப் பின்வரும் சூளாமணி:459 ஆம் பாடல் வாயிலாக அறியமுடிகிறது.  
"காமநூலினுக்கு இலக்கியம் காட்டிய வளத்தால்"  
அகத்தியர் பெயரால் வழங்கப்பட்டு வரும் ஒரு பழம்பாடலான பேரகத்தியத் திரட்டு,மேற்.1 இல்,  
"இலக்கியம் இன்றி இலக்கணம் இன்றே
எள்இன்று ஆகில் எண்ணெயும் இன்றே
எள்ளினின்று எண்ணெய் எடுப்பது போல்
இலக்கியத்தினின்று எடுபடும் இலக்கணம்."என்பதில் தான் இலக்கியம் எனும் சொல்லாட்சி எடுத்துக்காட்டு அல்லது உதாரணம் ஆகிய பொருளில் குறிப்பிடப் பெறாமல்,கற்பனை வளமும் கலையழகும் வாய்ந்ததொரு படைப்பு எனச் சுட்டப்பட்டுள்ளதாகத் தெரிகிறது.இப்பாடல் யாப்பருங்கல விருத்தியாசிரியரால் மேற்கோளாக எடுத்தாளப்பட்டுள்ளது.  
ஆயினும் பத்தொன்பதாம் நூற்றாண்டில் தான், மேற்கு நாட்டுக் கல்வியைப் பயின்று சிறந்த, மாயூரம் வேதநாயகம் பிள்ளை அவர்களும், பேராசிரியர் பெ.சுந்தரம் பிள்ளை அவர்களும் ஆங்கிலத்தில் வழங்கிவரும் 'லிட்டிரேச்சர்'
(Literature) என்னும் சொல்லிற்குப் பொருத்தமான தமிழ்ச் சொல்லாக இதனை வழக்கிற்குக் கொண்டு வந்துள்ளனர்.
# இலக்கியம்

## தமிழ் இலக்கியம்

### பாவாணரின் கருத்து

மொழியை வாயிலாகக் கொண்டு படைக்கப்பெறும் கலை, பல்வகை வடிவங்களை உடையது;அது பாட்டு வடிவமாகவும், உரைநடை வடிவமாகவும் இருக்கலாம்; ஒரு குறிப்பிட்ட பாவகையால் மட்டும் இயன்றதாக இருக்கலாம்; அல்லது பல்வேறு பாவகைகளால் அமைந்ததாகவும் இருக்கலாம். இவ்வாறு மொழியை வாயிலாகக் கொண்டு பல்வகை வடிவங்களில் வழங்கிவரும் கலைக்குப் பொதுவான பெயர் எதுவும் இதுவரை ஏற்படவில்லை. சோபரான்,ஜெனார்க்கஸ், ஆகியோரின் உரைநடைக் கோவைக்கும் சாக்ரடீஸின் உரையாடல்களுக்கும் பொருந்துமாறு அமையும் பொதுப்பெயர் எதுவும் தோன்றவில்லை.  
இந்நிலையில் மொழிஞாயிறு ஞா.தேவநேயப் பாவாணர் அவர்கள் இலக்கியம் என்னும் சொல்லிற்குப் பின்வரும் வகையில் தரும் விளக்கம் புதுமையும், முன்மைத் திறனும் (Originality)
உடையதாகக் காணப்படுகின்றது.  
"இலக்கு-இலக்கியம், இலக்கு-இலக்கணம். இலக்கு-குறி;குறிக்கோள். சிறந்த வாழ்க்கைக் குறிக்கோளான,அறத்தை எடுத்துக் காட்டுவது,இலக்கியம்.சிறந்த மொழிக் குறிக்கோளான, அமைப்பை எடுத்துக் கூறுவது, இலக்கணம். இலக்கணத்திற்கு அணங்கம் என்றும் இலக்கியத்திற்கு அணங்கியம் என்றும் பெயருண்டு.  
இலக்கு-லஷ்(வ) இலக்கியம்-லஷ்ய(வ) இலக்கணம்-இலஷணம்(வ) இலக்கணம், இலக்கியம் என்னும் சொற்கள் போல் லஷண , லஷய என்னும் வடசொற்கள் மொழியமைதியையும்(Grammar),
நூற்றொகுதியையும்(Literature)
குறிப்பதில்லை என்பது பாவாணரின் துணிவாகும்.இத்தகைய எண்ணப் போக்கே பரவலாகத் தமிழ் அறிஞர்கள் இடையே நிலவி வருகிறது.  
Literature என்னும் ஆங்கிலச் சொல், இலக்கியம் எனும் பொருளில் கி.பி. ஆயிரத்து எண்ணூற்றுப் பன்னிரண்டில்(1812)தான் வழக்கிற்கு வந்ததென்று ஆக்ஸ்போர்டு ஆங்கில அகராதி எடுத்துரைக்கின்றது.
# இலக்கியம்

## தமிழ் இலக்கியம்

### வரையறை

இலக்கியம் பற்றி பேராசிரியர் அ.ச.ஞானசம்பந்தன் என்பார், இலக்கியம், மனித வாழ்க்கையை மையமாகக் கொண்டது; மனிதனின் சிந்தனைக்கும், உணர்வுக்கும், கற்பனைக்கும் விருந்தாக அமைவது; மனிதனின் மொழியோடு தொடர்புடையது; சொற்கோலமாக விளங்குவது; குறிப்பிட்ட ஒரு வடிவினை, செய்யுளாலோ, உரைநடையாலோ உடையது; கற்பவருடைய எண்ணத்தில் எழுச்சியையும், இதயத்தில் மலர்ச்சியையும் உண்டாக்கும் ஆற்றல் வாய்ந்தது; இன்புறுத்துவதோடு அறிவுறுத்தும் ஆற்றலை உடையது என்று எடுத்துரைப்பார்.
# இலக்கியம்

## இலக்கியத் தோற்றம்

தெய்வீக அகத்தூண்டுதலால் இலக்கியம் உருவாக்கப்படுவதாக எடுத்துரைப்படுகின்றது.தெய்வீக அகத் தூண்டுதல் பொதுவாகக் கலைப் படைப்பிற்கும் சிறப்பாக இலக்கியப் படைப்பிற்கும் உந்துதல் சக்தியாக அமைகிறது என்பது பிளேட்டோவின் கருத்தாகும்.  
உள்ளப் பகுப்பாய்வின்(Psycho analysis)கோட்பாட்டை உருவாக்கிய ஃபிராய்ட் எனும் உளவியல் அறிஞர்,"அகத் தூண்டுதல் மனிதனுடைய அடிமனத்தில் உறங்கிக் கொண்டிருக்கும் மனித உணர்ச்சிகளையும் சிந்தனைகளையும் வெளிப்படுத்தும் ஒரு கருவியாக அமைகிறது"என்கிறார்.
# இலக்கியம்

## இலக்கியத்தின் இயல்புகள்

அறிஞர் ந.சஞ்சீவி, இலக்கியத்தின் சிறப்பு இயல்புகளாகக் கூறுவது,  
1.புதுமை  
2.பெருமை  
3.பொதுமை  
4.பொருண்மை  
ஆகியனவாகும்.  
இவற்றுள் புதுமை இருவகைப்படும். அவையாவன:  
1.பாடுபொருளாகிய பொருண்மையில் புதுமை.  
2.புத்தாக்கங்கள் இடம்பெறும் மற்றும் உணர்த்தும் முறையில் புதுமை.  
பொருண்மையில் உயர்ந்ததாகவும், பொதுநலப் பண்பில் சிறந்ததாகவும், புதுமைக் கவர்ச்சி வாய்ந்ததாகவும், விளங்கும் இலக்கியமே பெருமையுடையதாக கருதப்படும்.இலக்கியத்தின் இந்நால்வகைப் பண்புகளும் ஒன்றோடொன்று இணைந்தும் பிணைந்தும் இயங்குகின்றன.  
இதுதவிர,அக இயல்புகளாக,  
1) கலையழகு  
2) குறிப்பாற்றல்  
3) நிலைபேறுடைமை  
4) ஆசிரியரின் ஆளுமை  
5) இன்புறுத்தல்  
6) கற்பனை  
7) குறிக்கோள்  
ஆகிய ஏழினையும்,  
புற இயல்புகளாக,பின்வரும் வடிவப் பண்புகள் சுட்டிக்காட்டப்படுகின்றன. அவையாவன:  
1) சீர்  
2) தளை  
3) தொடை  
4) எதுகை  
5) மோனை  
6) ஒலிநயம்  
7) உவமை  
8) உருவகம்  
9) படிமம்  
10)குறியீடு  
முதலான அணிநயங்களாகும் என வகைப்படுத்தப்பட்டுள்ளது.